ภัทราพร หวัง

ภัทราพร หวัง หรือ เฟิร์ส นางแบบ และนางงามชาวไทยเชื้อสายไต้หวัน มีตำแหน่ง มิสอินเตอร์คอนติเนนตัล 2014 และ Top 5 มิสยูนิเวิร์สไทยแลนด์ 2019 และ ​Top 11 มิสยูนิเวิร์สไทยแลนด์ 2022 และ มิสซูปราเนชันแนลไทยแลนด์ 2023

ประวัติ
 ภัทราพร หวัง (ชื่อเล่น: เฟิร์ส; เกิด: 15 ธันวาคม พ.ศ. 2537) ได้รับตำแหน่ง มิสอินเตอร์คอนติเนนตัลไทยแลนด์ ปี 2014 และตำแหน่งมิสอินเตอร์คอนติเนนตัล  2014

การศึกษา 

 จบการศึกษาระดับชั้นมัธยมศึกษา : โรงเรียนเตรียมอุดมศึกษาพัฒนาการ รัชดา 
 จบการศึกษาระดับชั้นปริญญาตรี : สาขาการจัดการธุรกิจด้านการบิน วิทยาลัยการท่องเที่ยวและการบริการ มหาวิทยาลัยรังสิต
 จบการศึกษาอยู่ระดับชั้นปริญญาโท : การสื่อสารการตลาดและแบรนด์ คณะนิเทศศาสตร์ มหาวิทยาลัยธุรกิจบัณฑิตย์

การประกวด

มิสแกรนด์ไทยแลนด์ 2014 
เฟิร์สเข้าร่วมประกวดเวทีมิสแกรนด์ไทยแลนด์ 2014 และได้รับตำแหน่งมิสอินเตอร์คอนติเนนตัลไทยแลนด์ 2014 จากการประกวด

มิสอินเตอร์คอนติเนนตัล 2014 
เฟิร์สเป็นตัวแทนประเทศไทยในการประกวดมิสอินเตอร์คอนติเนนตัล ปี 2014 ณ ประเทศเยอรมนี เมื่อวันที่ 4 ธันวาคม พ.ศ. 2557 เฟิร์ส มิสอินเตอร์คอนติเนนตัลไทยแลนด์ 2014 สามารถคว้าตำแหน่งมิสอินเตอร์คอนติเนนตัล 2014 เป็นคนแรกของประเทศไทย และเป็นคนที่ 43 ของโลก โดยตำแหน่งรองชนะเลิศอันดับ 1 ได้แก่ คิวบา และ ฟิลิปปินส์ ได้รับตำแหน่งรองชนะเลิศอันดับ 2 ตามลำดับ

มิสยูนิเวิร์สไทยแลนด์ 2019 
เฟิร์สเข้าร่วมประกวดเวทีมิสยูนิเวิร์สไทยแลนด์ 2019 และเธอสามารถผ่านเข้ารอบ 5 คนสุดท้าย

มิสยูนิเวิร์สไทยแลนด์ 2022 
เฟิร์สเข้าร่วมประกวดเวทีมิสยูนิเวิร์สไทยแลนด์ 2022 และเธอสามารถผ่านเข้ารอบ 11 คนสุดท้าย

มิสซูปร้าเนชันแนลไทยแลนด์ 2023 
เฟิร์สเข้าร่วมประกวดเวทีมิสซูปราเนชันแนลไทยแลนด์ 2023 และเธอสามารถคว้ารางวัลชนะเลิศได้เป็นตัวแทนสาวไทยไปประกวดเวทีมิสซูปราเนชันแนล 2023ที่ประเทศโปแลนด์

มิสซูปราเนชันแนล 2023 
เฟิร์สเป็นตัวแทนสาวไทยเข้าร่วมประกวดมิสซูปราเนชันแนล 2023 ที่ประเทศโปแลนด์ เธอสามารถเข้ารอบ 24 คนสุดท้ายและได้รางวัลชุดประจำชาติยอดเยี่ยม

ผลงาน

มิวสิกวิดีโอ

อ้างอิง

แหล่งข้อมูลอื่น
 ภัทราพร หวัง (เฟิร์ส) - มิสแกรนด์ไทยแลนด์ 2014
 

นางแบบไทย
นางงามไทย
ผู้เข้าประกวดมิสแกรนด์ไทยแลนด์
บุคคลจากกรุงเทพมหานคร
บุคคลจากโรงเรียนเตรียมอุดมศึกษาพัฒนาการ รัชดา
บุคคลจากวิทยาลัยการท่องเที่ยวและการบริการ มหาวิทยาลัยรังสิต
นางงาม
มิสอินเตอร์คอนติเนนตัล
มิสอินเตอร์คอนติเนนตัลไทยแลนด์
ผู้เข้าประกวดมิสอินเตอร์คอนติเนนตัล
ผู้เข้าร่วมประกวดนางงาม